چورنڈ (منڈی بہاوالدین)

چورنڈ منڈی بہاوالدین میں واقع ایک گاؤں ہے۔ یہ گاؤں مرالہ روڈ منڈی بہاوالدین پر واقع ہے اور شہر منڈی بہاوالدین سے تقریبا 15 کلو میٹر کی دوری پر ہے اور اس گاؤں کے لوگ مہمان نوازی میں اپنی مثال آپ ہیں 
شخصیات :-
میاں سلطان علی رحمہ اللہ علیہ :-
میاں سلطان علی صاحب چورنڈ کی معروف روحانی شخصیات میں سے ہیں۔ میاں صاحب کا حال ہی میں انتقال ہوا ہے اور میاں صاحب حکمت کے شعبے سے تعلق رکھتے تھے 
حافظ عبد المجید صاحب :-
حافظ عبد المجید صاحب بھی گاؤں کی معروف روحانی شخصیات میں سے ہیں۔ حافظ صاحب قرآن پاک کی تعلیم دیتے ہیں اور گاؤں کے پچاس فیصد لوگوں نے آپ سے قرآن پاک کی تعلیم حاصل کی۔ بہت زیادہ تعداد میں حفاظ اکرام آپ کے شاگرد ہیں 
صاحبزادہ قاری حق نواز چشتی صاحب :- آپ خطیب اعظم چورنڈ شریف، علمی ودینی شخصیت ہیں اس کے علاوہ شعبہ طب سے وابستہ ہیں. 
حافظ یعقوب صاحب :-
حافظ یعقوب صاحب بھی گاؤں کی معروف روحانی شخصیات میں سے ہیں اور آپ نے ساری زندگی مسجد میں امامت کروائی اور بہت سے لوگوں کو قرآن پاک کی تعلیم سے روشناس کرایا 
حاجی غلام سرور (مرحوم):-
حاجی صاحب بھی گاؤں کی معروف سیاسی شخصیت تھے۔ 
حاجی صاحب ایک دن سڑک پر بیٹھے ہوئے تھے کہ موٹر سائیکل پر چند اسلحہ بردار لوگ آئے اور حاجی صاحب پر اندھا دھند فائرنگ شروع کر دی جس سے حاجی صاحب شدید زخمی ہوئے اور پھر زخموں کی تاب نہ لاتے ہوئے خالق حقیقی سے جا ملے اللہ پاک ان کی مغفرت فرمائے آمین

مساجد
چورنڈ میں دس مساجد ہیں جن میں سے ایک اہل تشیع مکتب فکر کی ہے اور نو اہل سنت الجماعت مکتب فکر کی ہیں

اسکول
اس گاؤں میں دو سرکاری اسکول ہیں جن میں سے ایک لڑکوں کے لیے ہے اور اس میں میٹرک تک تعلیم دی جاتی ہے اور دوسرا لڑکیوں کے لیے ہے جس میں آٹھویں کلاس تک تعلیم دی جاتی ہے اور اس کے علاوہ چورنڈ میں تین پرائیویٹ انگلش میڈیم اسکول بھی ہیں

تاریخی مقامات
چورنڈ میں ایک تاریخی عمارت موجود تھی لیکن 2011ء میں اسے گرا کر وہاں ایک مسجد تعمیر کر دی گئی جو آج صدیقیہ مسجد کے نام سے جانی جاتی ہے اور اس گاؤں کے ساتھ ہی ایک نہر بھی گزرتی ہے جو تا حال انتظامیہ کی عدم توجہی کا شکار ہے اگر انتظامیہ وہاں پر ایک پارک بنا دے تو اس گاؤں کی خوبصورتی کو چار چاند لگائے جا سکتے ہیں

شعبہ عام
اس گاؤں کے زیادہ تر لوگ زراعت کے شعبے سے تعلق رکھتے ہیں اور فلاحی اور سماجی کاموں میں پورا گاؤں متحد ہے، حال ہی میں اہل گاؤں نے اپنی مدد آپ کے تحت 2 واٹر فلٹریشن پلانٹ لگائے ہیں.

حوالہ جات